ai4bharat/Pralekha huggingface dataset:
ആയുഷ്
പരമ്പരാഗത വൈദ്യശാസ്ത്രത്തെക്കുറിച്ചുള്ള ആദ്യത്തെ ആഗോള ഉച്ചകോടിക്ക് ലോകാരോഗ്യ സംഘടനയും ആയുഷ് മന്ത്രാലയവും ആതിഥേയത്വം വഹിക്കും
ന്യൂഡൽഹി : ആഗസ്റ്റ് 14, 2023
ലോകാരോഗ്യ സംഘടന  സംഘടിപ്പിക്കുകയും ആയുഷ് മന്ത്രാലയം സഹ-ആതിഥേയത്വം വഹിക്കുകയും ചെയ്യുന്ന പരമ്പരാഗത വൈദ്യശാസ്ത്രത്തെക്കുറിച്ചുള്ള ആദ്യ ആഗോള ഉച്ചകോടി 2023 ആഗസ്റ്റ് 17-18 തീയതികളിൽ ഗുജറാത്തിലെ ഗാന്ധിനഗറിൽ നടക്കും. എല്ലാവരുടെയും ആരോഗ്യവും ക്ഷേമവും ഉറപ്പാക്കുക എന്ന ആത്യന്തിക ലക്ഷ്യത്തോടെ, ഈ മേഖലയിലെ ഏറ്റവും പുതിയ ശാസ്ത്ര പുരോഗതികളിലേക്കും തെളിവുകളെ അടിസ്ഥാനമാക്കിയുള്ള അറിവുകളിലേക്കും ആഴ്ന്നിറങ്ങുന്നതിനുള്ള ഒരു വേദിയായി വിദഗ്ധർക്കും പരിശീലകർക്കും ഈ ഉച്ചകോടി വർത്തിക്കും.
ആരോഗ്യമന്ത്രി ശ്രീ മൻസുഖ് മാണ്ഡവ്യയുടെയും ആയുഷ് മന്ത്രി ശ്രീ സർബാനന്ദ സോനോവാളിന്റെയും സാന്നിധ്യത്തിൽ ലോകാരോഗ്യ സംഘടനയുടെ ഡയറക്ടർ ജനറൽ ഡോ. ടെഡ്രോസ് അദാനോം ഗെബ്രിയേസസ് പരിപാടി ഉദ്ഘാടനം ചെയ്യും. ജി 20 രാജ്യങ്ങളിലെ ആരോഗ്യ മന്ത്രിമാർ, ലോകാരോഗ്യ സംഘടനയുടെ റീജിയണൽ ഡയറക്ടർമാർ, ലോകാരോഗ്യ സംഘടനയുടെ ആറ് മേഖലകളിലുടനീളമുള്ള രാജ്യങ്ങളിൽ നിന്നുള്ള പ്രമുഖരായ ക്ഷണിതാക്കൾ, ശാസ്ത്രജ്ഞർ, പരമ്പരാഗത വൈദ്യശാസ്ത്ര പ്രാക്ടീഷണർമാർ, ആരോഗ്യ പ്രവർത്തകർ, പൗരസമൂഹ സംഘടനകളിലെ അംഗങ്ങൾ എന്നിവർ ചടങ്ങിൽ പങ്കെടുക്കും.
ഉച്ചകോടിയുടെ ഫലം, ഒരു തീരുമാനമായി പ്രഖ്യാപിക്കുമെന്നും ഈ പ്രഖ്യാപനം ലോകാരോഗ്യ സംഘടനയെ പരമ്പരാഗത വൈദ്യത്തിനായുള്ള ലോകാരോഗ്യ കേന്ദ്രത്തിന്റെ ഭാവി രൂപപ്പെടുത്താൻ സഹായിക്കുമെന്നും ന്യൂദൽഹിയിൽ ഇന്ന് നടന്ന വാർത്താ സമ്മേളനത്തിൽ കേന്ദ്ര ആയുഷ് സഹമന്ത്രി ഡോ. മുഞ്ജ്പാര മഹേന്ദ്രഭായ് കലുഭായ് പറഞ്ഞു.
ലോകമെമ്പാടുമുള്ള പരമ്പരാഗത വൈദ്യശാസ്ത്ര സമ്പ്രദായങ്ങളുടെയും ആയുഷ് മന്ത്രാലയത്തിന്റെയും പ്രദർശനമാണ് ഉച്ചകോടിയിലെ മറ്റൊരു നാഴികക്കല്ല്. യോഗ, ധ്യാനം സെഷനുകളും മന്ത്രാലയം സംഘടിപ്പിക്കും.
2022-ൽ, കേന്ദ്രഗവൺമെന്റിന്റെ പിന്തുണയോടെ ലോകാരോഗ്യ സംഘടന പരമ്പരാഗത വൈദ്യശാസ്ത്രത്തിനുള്ള ആഗോള കേന്ദ്രം സ്ഥാപിച്ചു. ലോകാരോഗ്യ സംഘടന ഡയറക്ടർ ജനറൽ ഡോ . ടെഡ്രോസ് അദാനോം ഗെബ്രിയേസസിന്റെ സാന്നിധ്യത്തിലായിരുന്നു കഴിഞ്ഞ വർഷം പ്രധാനമന്ത്രി ശ്രീ നരേന്ദ്ര മോദി WHO-GCTM ന്റെ തറക്കല്ലിട്ടത്. ഇന്ത്യയുടെ ആയുഷ് മന്ത്രാലയത്തിന്റെയും ലോകാരോഗ്യ സംഘടനയുടെയും  സഹകരണ പദ്ധതിയാണ് ഈ കേന്ദ്രം. പരമ്പരാഗത വൈദ്യശാസ്ത്രത്തിനായുള്ള ആഗോള തലത്തിലെ ആദ്യത്തെ ഏക സംവിധാനമാണിത്.
പ്രധാനമന്ത്രിയുടെ ഓഫീസ്
മുൻ ചീഫ് ജസ്റ്റിസ് എ എം അഹമ്മദിയുടെ നിര്യാണത്തിൽ പ്രധാനമന്ത്രി അനുശോചിച്ചു
.
ഇന്ത്യയുടെ മുൻ ചീഫ് ജസ്റ്റിസ് ശ്രീ എ എം അഹമ്മദിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
“ഇന്ത്യയുടെ മുൻ ചീഫ് ജസ്റ്റിസ് ശ്രീ എ എം അഹമ്മദി ജിയുടെ നിര്യാണത്തിൽ വേദനിക്കുന്നു. ഒരു അഭിഭാഷകൻ, ജഡ്ജി എന്നീ നിലകളിൽ അദ്ദേഹത്തിന് വിശിഷ്ടമായ ഒരു കരിയർ ഉണ്ടായിരുന്നു. നമ്മുടെ ജുഡീഷ്യറി കൂടുതൽ കാര്യക്ഷമമാക്കുന്നതിൽ അദ്ദേഹം ശ്രദ്ധേയമായ സംഭാവന നൽകി. അദ്ദേഹത്തിന്റെ കുടുംബത്തെ അനുശോചനം അറിയിക്കുന്നു. അദ്ദേഹത്തിന്റെ ആത്മാവിന് ശാന്തി നേരുന്നു.''
Pained by the passing away of former Chief Justice of India, Shri AM Ahmadi Ji. He had a distinguished career as a lawyer and a Judge. He made a noteworthy contribution towards making our judiciary more effective. Condolences to his family. May his soul rest in peace.
— Narendra Modi  March 3, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്- 19 ഏറ്റവും പുതിയ വിവരങ്ങൾ
ാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.65 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 11,336 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 11,903 ആണ്
സജീവ കേസുകൾ 0.03% ആണ്.
രോഗമുക്തി നിരക്ക് നിലവിൽ 98.78% ആണ്
കഴിഞ്ഞ 24 മണിക്കൂറിനുള്ളിൽ 1,222 പേർക്ക് രോഗമുക്തി ; മൊത്തം രോഗമുക്തർ 4,41,66,925
ആയി വർധിച്ചു
കഴിഞ്ഞ 24 മണിക്കൂറിനിടെ 2,151 പുതിയ കേസുകളാണ് റിപ്പോർട്ട് ചെയ്തത്
പ്രതിദിന പോസിറ്റിവിറ്റി നിരക്ക് 
പ്രതിവാര പോസിറ്റിവിറ്റി നിരക്ക് 
ഇതുവരെ നടത്തിയ മൊത്തം പരിശോധനകൾ 92.13 കോടി; കഴിഞ്ഞ 24 മണിക്കൂറിനുള്ളിൽ 1,42,497 പരിശോധനകൾ നടത്തി.
ND
(Visitor Counter : 52
പ്രധാനമന്ത്രിയുടെ ഓഫീസ്
ഡോ. എ.പി.ജെ അബ്ദുല് കലാമിന് അദ്ദേഹത്തിന്റെ ജന്മ വാര്ഷിക ദിനത്തില് പ്രധാനമന്ത്രി പ്രണാമമര്പ്പിച്ചു
മുന് രാഷ്ട്രപതി ഡോ. എ.പി.ജെ അബ്ദുല് കലാമിന് അദ്ദേഹത്തിന്റെ ജന്മ വാര്ഷിക ദിനത്തില് പ്രധാനമന്ത്രി ശ്രീ നരേന്ദ്ര മോദി പ്രണാമമര്പ്പിച്ചു.
'ഡോ. കലാമിന് അദ്ദേഹത്തിന്റെ ജന്മദിനത്തില് പ്രണാമങ്ങള്. ശാസ്ത്രജ്ഞന് എന്ന നിലയിലും രാഷ്ട്രപതി എന്ന നിലയിലും രാഷ്ട്ര വികസനത്തിനായി അദ്ദേഹം നല്കിയ ശാശ്വതസംഭാവനകളെ ഇന്ത്യയ്ക്ക് ഒരിക്കലും മറക്കാനാവില്ല. അദ്ദേഹത്തിന്റെ ജീവിത യാത്ര ദശലക്ഷക്കണക്കിന് പേര്ക്ക് ശക്തി നല്കുന്നതാണ്- 'പ്രധാനമന്ത്രി ട്വിറ്റര് സന്ദേശത്തില് കുറിച്ചു.
പ്രധാനമന്ത്രിയുടെ ഓഫീസ്
പാചക വാതക വിലയിലെ കുറവ് നമ്മുടെ സഹോദരിമാർക്ക് ജീവിക്കാനുള്ള സൗകര്യം വർദ്ധിപ്പിക്കും: പ്രധാനമന്ത്രി
എല്ലാ എൽപിജി ഉപഭോക്താക്കൾക്കും എൽപിജി സിലിണ്ടർ വില സിലിണ്ടറിന് 200 രൂപ കുറയ്ക്കാനുള്ള ധീരമായ നടപടി പ്രധാനമന്ത്രി സ്വീകരിച്ചു
എല്ലാ എൽപിജി ഉപഭോക്താക്കൾക്കും അതായത് 33 കോടി കണക്ഷനുകൾക്കായി എൽപിജി സിലിണ്ടറിന്റെ വില സിലിണ്ടറിന് 200 രൂപ വീതം കുറയ്ക്കാൻ പ്രധാനമന്ത്രി ശ്രീ നരേന്ദ്ര മോദി തീരുമാനമെടുത്തു.
പിഎം ഉജ്ജ്വല യോജന ഉപഭോക്താക്കൾക്ക് അവരുടെ അക്കൗണ്ടുകളിൽ സിലിണ്ടറിന് 200 രൂപ സബ്സിഡി ലഭിക്കുന്നത് തുടരും.
75 ലക്ഷം അധിക പിഎം ഉജ്ജ്വല കണക്ഷനുകൾക്കും സർക്കാർ അംഗീകാരം നൽകിയിട്ടുണ്ട്, ഇത് മൊത്തം പിഎംയുവൈ ഗുണഭോക്താക്കളെ 10.35 കോടിയാക്കും.
കേന്ദ്ര പെട്രോളിയം പ്രകൃതി വാതക മന്ത്രി ശ്രീ ഹർദീപ് സിംഗ് പുരിയുടെ X ത്രെഡുകളോട് പ്രതികരിച്ചുകൊണ്ട് പ്രധാനമന്ത്രി എക്സിൽ പോസ്റ്റ് ചെയ്തു :
"“നമ്മുടെ കുടുംബത്തിൽ സന്തോഷം വർധിപ്പിക്കാനുള്ള ദിവസമാണ് രക്ഷാബന്ധൻ ഉത്സവം. പാചക വാതക വില കുറയുന്നത് എന്റെ കുടുംബത്തിലെ സഹോദരിമാരുടെ ആശ്വാസം വർദ്ധിപ്പിക്കുകയും അവരുടെ ജീവിതം സുഗമമാക്കുകയും ചെയ്യും. എന്റെ ഓരോ സഹോദരിയും സന്തോഷവതിയായി യിരിക്കട്ടെ, ആരോഗ്യവതിയായിയിരിക്കട്ടെ, സുഖമായിരിക്കട്ടെ, ഇതാണ് ദൈവത്തോടുള്ള എന്റെ പ്രാർത്ഥന ."
--ND--
(
പ്രധാനമന്ത്രിയുടെ ഓഫീസ്
ആൽഫബെറ്റ് ഇൻകോർപ്പറേറ്റിന്റെയും ഗൂഗിളിന്റെയും സിഇഒ സുന്ദർ പിച്ചൈയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ജൂൺ 23 ന് വാഷിംഗ്ടൺ ഡിസിയിൽ വെച്ച് ആൽഫബെറ്റ് ഇങ്ക്, ഗൂഗിൾ എന്നിവയുടെ സിഇഒ ശ്രീ.സുന്ദർ പിച്ചൈയുമായി കൂടിക്കാഴ്ച നടത്തി..
ഫിൻടെക്; സൈബർ സുരക്ഷാ ഉൽപ്പന്നങ്ങളും സേവനങ്ങളും; ഇന്ത്യയിലെ മൊബൈൽ ഉപകരണ നിർമ്മാണവും തുടങ്ങി നിർമ്മിത ബുദ്ധിയുമായി ബന്ധപ്പെട്ട വിവിധ മേഖലകളിൽ സഹകരണത്തിന്റെ കൂടുതൽ വഴികൾ പര്യവേക്ഷണം ചെയ്യാൻ പ്രധാനമന്ത്രി ശ്രീ.പിച്ചൈയെ ക്ഷണിച്ചു;
ഗവേഷണ-വികസനവും നൈപുണ്യ വികസനവും പ്രോത്സാഹിപ്പിക്കുന്നതിന് ഗൂഗിളും ഇന്ത്യയിലെ അക്കാദമിക് സ്ഥാപനങ്ങളും തമ്മിലുള്ള സഹകരണത്തെ കുറിച്ചും പ്രധാനമന്ത്രിയും പിച്ചൈയും ചർച്ച ചെയ്തു.
ND
(
പ്രധാനമന്ത്രിയുടെ ഓഫീസ്
രാജ്യത്തിന്റെ ഭാഗധേയം മാറ്റുന്നതിനുള്ള ശ്രമങ്ങള്ക്ക് നഴ്സുമാരെയും ഡോക്ടര്മാരെയും മറ്റുള്ളവരെയും 77-ാം സ്വാതന്ത്ര്യ ദിനത്തില്, പ്രധാനമന്ത്രി അഭിനന്ദിച്ചു
ചരിത്രപ്രസിദ്ധമായ ചുവപ്പുകോട്ടയില് നിന്നുള്ള സ്വാതന്ത്ര്യ ദിന ആഘോഷങ്ങള്ക്ക് സാക്ഷ്യം വഹിക്കാന് പ്രത്യേക അതിഥികളായി രാജ്യത്തുടനീളമുള്ള 50 നഴ്സുമാരെ ക്ഷണിച്ചു.
''മനുഷ്യ കേന്ദ്രീകൃത സമീപനമില്ലാതെ ലോകത്തിന്റെ വികസനം സാദ്ധ്യമല്ലെന്ന് കോവിഡ് നമ്മെ പഠിപ്പിച്ചു''
''20,000 കോടിരൂപ ലാഭിച്ചുകൊണ്ട് ജന് ഔഷധി കേന്ദ്രങ്ങള് രാജ്യത്തെ ഇടത്തരക്കാര്ക്ക് പുതിയ കരുത്ത് പകര്ന്നു''
''ജന് ഔഷധി കേന്ദ്രങ്ങളുടെ എണ്ണം 25,000 ആയി ഉയര്ത്തുകയാണ് ലക്ഷ്യം.''
ന്യൂഡല്ഹിയിലെ ചുവപ്പുകോട്ടയിലെ സ്വാതന്ത്ര്യ ദിനാഘോഷങ്ങളിൽ രാജ്യത്തിന്റെ വിവിധ ഭാഗങ്ങളില് നിന്നുള്ള ക്ഷണിക്കപ്പെട്ട 50 നഴ്സുമാരും അവരുടെ കുടുംബാംഗങ്ങളും പ്രത്യേക അതിഥികളായി പങ്കെടുത്തു . സര്പഞ്ചുമാര്, അദ്ധ്യാപകര്, കര്ഷകര്, മത്സ്യത്തൊഴിലാളികള് തുടങ്ങി ജീവിതത്തിന്റെ വിവിധ മേഖലകളില് നിന്നുള്ള 1800 വിശിഷ്ടാതിഥികളുടെ ഭാഗമായിരുന്നു ഈ പ്രത്യേക അതിഥികളും.
രാജ്യത്തിന്റെ ഭാഗധേയം മാറ്റുന്നതിനുള്ള ശ്രമങ്ങള്ക്ക് നഴ്സുമാരെയും ഡോക്ടര്മാരെയും മറ്റുള്ളവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. മനുഷ്യ കേന്ദ്രീകൃത സമീപനമില്ലാതെ ലോകത്തിന്റെ വികസനം സാദ്ധ്യമല്ലെന്ന് കോവിഡ് നമ്മെ പഠിപ്പിച്ചിട്ടുണ്ടെന്നും അദ്ദേഹം പറഞ്ഞു.
രാജ്യത്തെ സാര്വത്രിക ആരോഗ്യ പരിരക്ഷ മെച്ചപ്പെടുത്താനുള്ള ഗവണ്മെന്റിന്റെ ശ്രമങ്ങള്ക്ക് ഊന്നല് നല്കിയ അദ്ദേഹം, ആയുഷ്മാന് ഭാരതിന് വേണ്ടി ഗവണ്മെന്റ് 70,000 കോടി രൂപ നിക്ഷേപിച്ചുവെന്നും അത് ദാരിദ്ര്യരേഖയ്ക്ക് താഴെയുള്ള അഞ്ചുലക്ഷം കുടുംബങ്ങള്ക്ക് വാര്ഷിക ആരോഗ്യപരിരക്ഷ ഉറപ്പാക്കിയെന്നും അദ്ദേഹം പറഞ്ഞു.
200 കോടിയിലധികം കോവിഡ് വാക്സിനേഷന് എന്ന നാഴികക്കല്ല് കൈവരിക്കുന്നതിനുള്ള ആരോഗ്യപ്രവര്ത്തകരുടെയും പ്രത്യേകിച്ച് അംണവാടി ജീവനക്കാരുടെയും ആശാപ്രവര്ത്തകരുടെയും അര്പ്പണബോധത്തോടെയുള്ള നിരന്തര പ്രയത്നങ്ങളേയും മാതൃകാപരമായ സംഭാവനകളേയും രാജ്യത്തെ അഭിസംബോധനചെയ്തുകൊണ്ട് അദ്ദേഹം പ്രശംസിച്ചു. ''കോവിഡ് സമയത്തും അതിനുശേഷവും ലോകത്തെ സഹായിച്ചത് ഇന്ത്യയെ ലോകത്തിന്റെ സുഹൃത്തായി ദുഢീകരിച്ചു'', അദ്ദേഹം കൂട്ടിച്ചേര്ത്തു.
ഒരു ഭൂമി, ഒരു ആരോഗ്യം, ഒരു ഭാവി എന്ന കാഴ്ചപ്പാട് ഉയര്ത്തിക്കാട്ടിയ അദ്ദേഹം ''2000 കോടി രൂപ ലാഭിച്ചുകൊണ്ട് ജന ഔഷധി കേന്ദ്രങ്ങള് രാജ്യത്തെ ഇടത്തരക്കാര്ക്ക് പുതിയ കരുത്തുപകര്ന്നു. ജനഔഷധി കേന്ദ്രങ്ങളെ നിലവിലെ 10,000ല് നിന്ന് 25,000 ആയി ഉയര്ത്തുക എന്ന ലക്ഷ്യത്തോടെ വരുംദിവസങ്ങളില് രാജ്യം പ്രവര്ത്തിക്കുമെന്ന് അദ്ദേഹം തറപ്പിച്ചു പറഞ്ഞു.
ND
(
ടെക്സ്റ്റൈല്സ് മന്ത്രാലയം
കരകൗശല തൊഴിലാളികൾക്ക് വിപണന പരിപാടികളിൽ പങ്കെടുക്കാൻ കേന്ദ്രം ഓൺലൈൻ പോർട്ടൽ ആരംഭിച്ചു
ന്യൂ ഡൽഹി: ഒക്ടോബർ 10, 2022
ഡെവലപ്മെന്റ് കമ്മീഷണറുടെ ഓഫീസ് , വിപണന പരിപാടികളിൽ പങ്കെടുക്കുന്നതിന് ഓൺലൈൻ പോർട്ടലിലൂടെ അപേക്ഷകൾ ക്ഷണിക്കുന്നതിനുള്ള നടപടികൾ ആരംഭിച്ചു. ഇത് കരകൗശല വിദഗ്ധർക്ക് പൂർണ്ണമായും ഡിജിറ്റൈസ് ചെയ്ത വിപണന വേദി നൽകുന്നു
കരകൗശലത്തൊഴിലാളികളെ അവരുടെ ഉൽപന്നങ്ങൾ വിൽക്കാൻ സഹായിക്കുകയെന്ന ലക്ഷ്യത്തോടെ രാജ്യത്തിന്റെ വിവിധ ഭാഗങ്ങളിൽ പ്രതിവർഷം 200 ആഭ്യന്തര വിപണന പരിപാടികൾ സംഘടിപ്പിക്കുന്നു. അപേക്ഷ സ്വീകരിക്കുന്നത് മുതൽ തിരഞ്ഞെടുക്കൽ വരെയുള്ള പ്രക്രിയയും സ്റ്റാൾ അലോട്ട്മെന്റും മനുഷ്യ ഇടപെടൽ ഇല്ലാതെ പൂർണ്ണമായും കമ്പ്യൂട്ടർവൽക്കരിച്ചിരിക്കുന്നു. ഈ രീതിയിലുള്ള ഓൺലൈൻ പ്രക്രിയ, എല്ലാ കരകൗശല തൊഴിലാളികൾക്കും തുല്യവും ന്യായവും സുതാര്യവുമായ അവസരം നൽകും. കരകൗശലത്തൊഴിലാളികളെ ബോധവൽക്കരിക്കുക എന്ന ലക്ഷ്യത്തോടെ അപേക്ഷ സമർപ്പിക്കുന്നതിനുള്ള വിശാലമായ മാർഗ്ഗനിർദ്ദേശങ്ങൾ ബന്ധപ്പെട്ട എല്ലാവർക്കും വിതരണം ചെയ്തിട്ടുണ്ട് .
ഡെവലപ്മെന്റ് കമ്മീഷണറുടെ  ഓഫീസ് ഇന്ത്യൻ കരകൗശല പോർട്ടൽ  ആരംഭിച്ചിട്ടുണ്ട്. അതിലൂടെ യോഗ്യരായ എല്ലാ കരകൗശല തൊഴിലാളികൾക്കും മാർക്കറ്റിംഗ് പരിപാടികൾക്ക് ഓൺലൈനായി അപേക്ഷിക്കാം. കരകൗശലത്തൊഴിലാളിക്ക് പെഹ്ചാൻ കാർഡ് നമ്പർ ഉപയോഗിച്ച് ലോഗിൻ ചെയ്യാം, തുടർന്ന് രജിസ്റ്റർ ചെയ്ത മൊബൈൽ നമ്പറിൽ ലഭിക്കുന്ന OTP ഉപയോഗിച്ച് പോർട്ടലിൽ പ്രവേശിക്കാം . ഡൽഹി ഹാത്ത് ഉൾപ്പെടെയുള്ള എല്ലാ വിപണന പരിപാടികൾക്കുമുള്ള അപേക്ഷ, തിരഞ്ഞെടുക്കൽ, അലോട്ട്മെന്റ് എന്നിവ ഈ പോർട്ടലിലൂടെ മാത്രമേ നടത്താനാവൂ . ആഭ്യന്തര വിപണന പരിപാടിയിൽ പങ്കെടുക്കുന്നതിന് നേരിട്ട് അപേക്ഷ ക്ഷണിക്കുന്ന രീതി ഇപ്പോൾ ഒഴിവാക്കിയിരിക്കുന്നു.
(Visitor Counter : 139
പ്രധാനമന്ത്രിയുടെ ഓഫീസ്
ഛത്രപതി ശിവാജി മഹാരാജിന് ജയന്തി ദിനത്തിൽ പ്രധാനമന്ത്രി പ്രണാമം അർപ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഛത്രപതി ശിവാജി മഹാരാജിന് അദ്ദേഹത്തിന്റെ ജയന്തി ദിനത്തിൽ പ്രണാമം അർപ്പിച്ചു.
" ഭാരതാംബയുടെ അനശ്വരനായ പുത്രൻ ഛത്രപതി ശിവാജി മഹാരാജിന് ജന്മദിനത്തിൽ നൂറ് നൂറ് അഭിവാദ്യങ്ങൾ ' . അദ്ദേഹത്തിന്റെ അദമ്യമായ സാഹസം , അത്ഭുതകരമായ വീര്യം, അസാധാരണമായ ബുദ്ധിശക്തി എന്നിവ യുഗങ്ങളോളം ജനങ്ങളെ പ്രചോദിപ്പിക്കുന്നത് തുടരും. ജയ് ശിവാജി!", പ്രധാനമന്ത്രി ട്വിറ്ററിൽ കുറിച്ചു.
ഉപരാഷ്ട്രപതിയുടെ കാര്യാലയം
വിദ്യാഭ്യാസത്തിന്റെ ലഭ്യത, ഗുണമേന്മ എന്നിവ വർദ്ധിപ്പിക്കുന്നതിനായി സാങ്കേതികവിദ്യയുടെ സാധ്യതകൾ പ്രയോജനപ്പെടുത്താൻ ഉപരാഷ്ട്രപതി ആഹ്വാനം ചെയ്തു
വിദ്യാഭ്യാസത്തിന്റെ ഗുണമേന്മ, ലഭ്യത എന്നിവ വർദ്ധിപ്പിക്കുന്നതിനായി സാങ്കേതികവിദ്യയുടെ സാധ്യതകൾ പ്രയോജനപ്പെടുത്തണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ആഹ്വാനം ചെയ്തു. പഠനം കൂടുതൽ പങ്കാളിത്തപരവും, ആകർഷകവുമാക്കാൻ ഡിജിറ്റൽ ഉപകരണങ്ങൾ സഹായിച്ചിട്ടുണ്ടെന്ന് അദ്ദേഹം നിരീക്ഷിച്ചു. രാജ്യത്തെ നിലവിലുള്ള ഡിജിറ്റൽ അന്തരം കുറയ്ക്കാൻ നടപടികൾ കൈക്കൊള്ളുന്നതിന് ഒപ്പം, സാങ്കേതിക വിദ്യയിലെ പുത്തൻ സാധ്യതകൾ പരിശോധിക്കാനും അദ്ദേഹം ഓർമിപ്പിച്ചു.
(ചെന്നൈയിൽ നടന്ന ദി ന്യൂ ഇന്ത്യ എക്സ്പ്രസിന്റെ "തിങ്ക്എഡ്യു" കോൺക്ളേവിന്റെ പത്താമത് പതിപ്പിൽ പങ്കെടുക്കുകയായിരുന്നു അദ്ദേഹം. കുറഞ്ഞത് പ്രൈമറിതലത്തിൽ വരെയെങ്കിലും വിദ്യാഭ്യാസം മാതൃഭാഷയിൽ ആക്കുന്നത്, വിദ്യാർത്ഥികളുടെ അറിവ് സമ്പാദനത്തിന് വലിയ ഊർജം പകരുമെന്നും, വിലമതിക്കാനാവാത്ത തങ്ങളുടെ പൈതൃകവുമായി ഒരു ബന്ധം സ്ഥാപിക്കാൻ അത് അവർക്ക് വഴിതുറക്കുമെന്നും ശ്രീ നായിഡു ഓർമിപ്പിച്ചു. ഭരണ സംവിധാനങ്ങൾ, നീതിന്യായവ്യവസ്ഥ എന്നിവ പ്രാദേശിക ഭാഷകളെ ഉപയോഗപ്പെടുത്തണമെന്നും അദ്ദേഹം പറഞ്ഞു.
സംരംഭകത്വം, നൈപുണ്യവികസനം എന്നിവ വഴി പാഠ്യ ലോകവും, തൊഴിലിടങ്ങളും തമ്മിലുള്ള അന്തരം കുറയ്ക്കുന്നതിന് ഭാവിയിലെ വിദ്യാഭ്യാസ സമ്പ്രദായത്തിന് സാധിക്കണമെന്ന് ഉപരാഷ്ട്രപതി ഓർമ്മിപ്പിച്ചു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
സമ്പൻ  പദ്ധതിയിലൂടെ ഒരു ലക്ഷത്തിലധികം ആളുകൾക്ക് അവരുടെ ബാങ്ക് അക്കൗണ്ടുകളിലേക്ക് നേരിട്ട് പെൻഷൻ ലഭ്യമാക്കുന്നു
ന്യൂഡൽഹി: ഡിസംബർ 09, 2021
ഒരു ലക്ഷത്തിലധികം പെൻഷൻകാർക്ക് നിലവിൽ പ്രിൻസിപ്പൽ കൺട്രോളർ ഓഫ് കമ്മ്യൂണിക്കേഷൻ അക്കൗണ്ട്സ്/കൺട്രോളർ ഓഫ് കമ്മ്യൂണിക്കേഷൻ അക്കൗണ്ട്സ് ഓഫീസുകൾ SAMPANN വഴി സേവനം നൽകി വരുന്നു. ഈ ഏകജാലക സജ്ജീകരണം പെൻഷൻകാർക്ക് സേവന വിതരണം മെച്ചപ്പെടുത്തുകയും ഇനിപ്പറയുന്ന ആനുകൂല്യങ്ങൾ ഉറപ്പാക്കുകയും ചെയ്യുന്നു:പെൻഷൻ കേസുകൾ സമയബന്ധിതമായി തീർപ്പാക്കുന്നുഇ-പെൻഷൻ പേയ്മെന്റ് ഓർഡറിന്റെ വ്യവസ്ഥഓരോ പെൻഷൻകാർക്കും വേണ്ടിയുള്ള ലോഗിൻ, പേയ്മെന്റ് ഹിസ്റ്ററി പോലുള്ള പ്രധാന വിവരങ്ങളുടെ ലഭ്യത ഉറപ്പാക്കുന്നുപരാതികളുടെ ഓൺലൈൻ സമർപ്പണവും സമയബന്ധിതമായ എസ്എംഎസ് അലേർട്ടുകളും
പെൻഷൻ പേയ്മെന്റിനായി ബാങ്കുകൾ/പോസ്റ്റ് ഓഫീസുകൾ എന്നിവയ്ക്ക് കമ്മീഷൻ ഒഴിവാക്കുന്നതിലൂടെ ഇത് ഇന്ത്യാ ഗവൺമെന്റിന് ആവർത്തിച്ചുള്ള പ്രതിമാസ സേവിങ്സ് ഉറപ്പാക്കിയിട്ടുണ്ട്. 2021 ജൂൺ വരെ ഈ ഇനത്തിൽ ഏകദേശം 11.5 കോടി രൂപ ലാഭിക്കാനായി.
SAMPANN ന്റെ സമാരംഭം മുതൽ അതുമായി ബന്ധപ്പെട്ട പ്രധാന വിവരങ്ങൾ ചുവടെ സംഗ്രഹിച്ചിരിക്കുന്നു:
RRTN/SKY
|
|
Year
|
|
No. of Pensioners On boarded
|
|
No. of Grievances Settled
|
|
Amount Disbursed 
|
|
2019
|
|
12,001
|
|
524
|
|
2109.67/-
|
|
2020
|
|
87,958
|
|
6,839
|
|
8477.30/-
|
|
2021 
|
|
1,382
|
|
2,267
|
|
5238.47/-
|
|
Total
|
|
1,01,341
|
|
9,630
|
|
15,825.44 Cr.
> ഹിന്ദുസ്ഥാന് ഉര്വാരക് ആന്ഡ് രാസായന് ലിമിറ്റഡ് ന് ഭൂമി പാട്ടത്തിന് നല്കുന്നതിനും
> ഫെര്ട്ടിലൈസര് കോര്പ്പറേഷന് ഓഫ് ഇന്ത്യ ലിമിറ്റഡിന്റെ  ഗോരഖ്പൂരിലെയും സിന്ധ്രിയിലെയും യൂണിറ്റിന്റെയും എച്ച്.യു.ആര്.എല്. വഴി ഹിന്ദുസ്ഥാന് ഫെര്ട്ടിലൈസര് കോര്പ്പറേഷന് ലിമിറ്റഡിന്റെ  ബറോണി യൂണിറ്റിന്റെയൂം പുനരുദ്ധാരണത്തിന് സൗജന്യകരാറും ഭൂമിപാട്ട കരാറും
> എഫ്.സി.ഐല്ലും/എച്ച്.എഫ്സി.എല്ലും എച്ച്.യു.ആര്.എല്ലും തമ്മില് ഗോരഖ്പൂര്, സിന്ധ്രി, ബറോണി പദ്ധതികള്ക്ക് ഏതെങ്കിലും കരാറുകള് ഒപ്പിടുന്നുണ്ടെങ്കില് കൂട്ടിച്ചേര്ക്കല് കരാറും മറ്റ് കരാറുകളും അംഗീകരിക്കുന്നതിന് മന്ത്രിതല കമ്മിറ്റിയെ ചുമതലപ്പെടുത്തുതിനുമുള്ള നിര്ദ്ദേശം ഇന്നലെ പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നേട്ടം
എഫ്.സി.ഐ.എല്./ എച്ച്.എഫ്.സി.എല്. എന്നിവയുടെ ഗോരഖ്പൂര്, സിന്ധ്രി, ബറോണി യൂണിറ്റുകളുടെ പുനരുദ്ധാരണത്തിലൂടെ വളംമേഖലയില് വന് നിക്ഷേപം ഉറപ്പാകും. ഈ യൂണിറ്റുകള് കിഴക്കന് ഇന്ത്യയുടെ സുപ്രധാനമായ അടിസ്ഥാനസൗകര്യ വികസനത്തിന് വേണ്ടി സ്ഥാപിക്കുന്ന ഗ്യാസ് പൈപ്പ്ലൈനായ ജഗദിഷ്പൂറ-ഹാല്ദിയ പൈപ്പ് ലൈനുകളുടെ സ്ഥിരതയുള്ള ഉപഭോക്തായി വര്ത്തിക്കും. ഇത് ഈ മേഖലയില് തൊഴിലവസരങ്ങള് സൃഷ്ടിക്കുകയും കിഴക്കന് മേഖല/സംസ്ഥാനങ്ങളുടെ സാമ്പദ്ഘടനയെ ഉത്തേജിപ്പിക്കുകയും ചെയ്യും. ഈ വളം നിര്മാണ യൂണിറ്റുകളുടെ പുനരുദ്ധാരണം യൂറിയയുടെ ആഭ്യന്തര ഉല്പ്പാദനം വര്ദ്ധിപ്പിക്കുകയും അതിലൂടെ യൂറിയയിലെ സ്വയംപര്യാപ്തത ഉയര്ത്തുകയും ചെയ്യും.
വിശദാംശങ്ങള്:
> ഗോരഖ്പൂര്, സിന്ധ്രി, ബറോണി എന്നിവിടങ്ങളിലെ വളംനിര്മാണ പദ്ധതികള് പുനുരുദ്ധരിക്കുന്നതിനായി എന്.ടി.പി.സി., ഐ.ഒ.സി.എല്., സി.ഐ.എല്., എഫ്.സി.ഐ.എല്./എച്ച്. എഫ്.സി.എല്. എന്നിവചേര്ന്ന് 2016 ജൂണില് രൂപീകരിച്ച ഒരു സംയുക്ത കമ്പനിയാണ് എച്ച്.യു.ആര്.എല്.
> ഈ മൂന്നു മേഖലകളില് വളംനിര്മാണ പദ്ധതികള് ആരംഭിക്കുന്നതിന് എച്ച്.യു.ആര്.എല്ലിനെ സഹായിക്കുന്നതിനായി എച്ച്.യു.ആര്.എല്., എഫ്.സി.ഐ.എല്./എച്ച്.എഫ്സി.എല്. എന്നിവയുമായി പാട്ടക്കരാര് ഒപ്പിടേണ്ടതുണ്ട്. ഭൂമിയുടെ പാട്ടക്കാലാവധി 55 വര്ഷമായിരിക്കും.
> പാട്ടക്കാരന്  പ്രതിവര്ഷം ഒരു ലക്ഷം രൂപയുടെ നാമമാത്രമായ പാട്ടത്തുക പാട്ടത്തിന് നല്കുന്ന വ്യക്തിക്ക്  നല്കണം.
> എഫ്.സി.ഐ.എല്ലിന്റെ സിന്ധ്രി, ഗോരഖ്പൂര് എന്നിവയ്ക്കും എച്ച്.എഫ്.സി.എല്ലിന്റെ ബറോണിയുമുള്പ്പെടെയുള്ള മൂന്നു പദ്ധതികള്ക്കായുള്ള സൗജന്യകരാര് എഫ്.സി.ഐ.എല്./എച്ച്.എഫ്.സി.എല്ലും എച്ച്.യു.ആര്.എല്ലും തമ്മിലാണ് ഏര്പ്പെടേണ്ടത്. പൂര്ണമായ രൂപകല്പ്പന, എഞ്ചിനീയറിംഗ്, നിര്മാണം, സംഭരണം പരിശോധന, പൂര്ത്തിയാക്കല്, വളംനിര്മ്മാണ പ്ലാന്റുകളുടെ നടപ്പാക്കലും പരിപാലനവും അവയുടെ ഉല്പ്പന്നങ്ങള് വിപണനം ചെയ്യുക എന്നിവയ്ക്കുളള പൂര്ണ്ണ അവകാശം നല്കുന്നതിനായാണ് കരാര്.
> എച്ച്.യു.ആര്.എല്ലും പ്രത്യേക പദ്ധതിക്കായി പാട്ടത്തിന് നല്കുന്നവരുടെ പ്രതിനിധികളും എഫ്.സി.ഐ.എല്./എച്ച്.എഫ്.സി.എല്. എന്നിവര് ഉള്പ്പെടുന്ന ത്രികക്ഷകരാറാണ് കൂട്ടിച്ചേര്ക്കല് കരാര്. എച്ച്.യു.ആര്.എല്ലിനു പണം ലഭിക്കുന്നതിനായി ഭൂമി ഭൂമി അനുവദിച്ചുനല്കുന്നത് ഓരോ പദ്ധതിക്കും പാട്ടത്തിന് നല്കിയവരുമായി കൂടിയാലോചിച്ചശേഷം മാത്രമേ പാടുള്ളൂ.
പ്രധാനമന്ത്രിയുടെ ഓഫീസ്
കൊറോണയ്ക്കെതിരായ പോരാട്ടത്തിൽ 130 കോടി രാജ്യക്കാർ കാണിച്ച ദൃഢനിശ്ചയം നവ ഇന്ത്യയുടെ ശക്തിയുടെ അടയാളമാണ്: പ്രധാനമന്ത്രി
ലോകത്തിലെ ഏറ്റവും വലിയ സൗജന്യ വാക്സിനേഷനായാലും ആരോഗ്യരംഗത്തെ അടിസ്ഥാനസൗകര്യ വികസനമായാലും ആരോഗ്യ മേഖലയിൽ ഇന്ത്യ പുതിയ അളവ് കോല് സ്ഥാപിക്കുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. കൊറോണയ്ക്കെതിരായ പോരാട്ടത്തിൽ 130 കോടി രാജ്യക്കാർ കാണിക്കുന്ന ദൃഢനിശ്ചയം നവ ഇന്ത്യയുടെ ശക്തിയുടെ സൂചനയാണെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"കൊറോണയ്ക്കെതിരായ പോരാട്ടത്തിൽ 130 കോടി രാജ്യക്കാർ കാണിക്കുന്ന ദൃഢനിശ്ചയം നവ ഇന്ത്യയുടെ സാധ്യതകൾക്കുള്ള അംഗീകാരമാണ്. തദ്ദേശീയ വാക്സിനുകൾ ഉപയോഗിച്ചുള്ള ലോകത്തിലെ ഏറ്റവും വലിയ സൗജന്യ വാക്സിനേഷൻ പരിപാടിയോ അല്ലെങ്കിൽ ആരോഗ്യരംഗത്തെ അടിസ്ഥാനസൗകര്യ വികസനമോ ആകട്ടെ, രാജ്യം ആരോഗ്യരംഗത്ത് പ്രതിജ്ഞാബദ്ധമാണ്. . പുതിയ മാനദണ്ഡങ്ങൾ സ്ഥാപിക്കുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഒരു ലക്ഷം പേരില് എത്ര കോവിഡ് രോഗികളെന്ന് കണക്കാക്കുമ്പോള് ഇന്ത്യയില് കുറവ്
രോഗമുക്തരായവും രോഗമുള്ളവരും തമ്മിലുള്ള വിടവ് വര്ദ്ധിച്ചു
ഒരു ലക്ഷം പേരില് എത്ര കോവിഡ് രോഗികളെന്ന് കണക്കാക്കുമ്പോള് ഏറ്റവും കുറഞ്ഞ കേസുകളുള്ള രാജ്യങ്ങളിലൊന്നാണ് ഇന്ത്യയെന്ന് ലോകാരോഗ്യ സംഘടന ജൂണ് 21ന് പുറത്തിറക്കിയ തല്സ്ഥിതി വിവര റിപ്പോര്ട്ട്. ഇന്ത്യയുടെ ഉയര്ന്ന ജന സാന്ദ്രതയ്ക്കിടയിലാണ് ഈ നേട്ടം. ഒരു ലക്ഷം പേരില് 30.04 ആണ് ഇന്ത്യയിലെ കോവിഡ് കേസുകള്. ആഗോള ശരാശരി ഇതിന്റെ മൂന്നിരട്ടിയില് അധികമാണ്-114.67.
ഇതുവരെ 2,37,195 പേരാണ് രാജ്യത്ത് കോവിഡ്-19 രോഗമുക്തി നേടിയത്. കഴിഞ്ഞ 24 മണിക്കൂറിനുള്ളില് 9,440 പേര്ക്കു രോഗം ഭേദമായി. രോഗമുക്തി നിരക്ക് 55.77 ശതമാനമായി.
നിലവില് 1,74,387 പേരാണ് രാജ്യത്ത് ചികിത്സയിലുള്ളത്. രോഗമുക്തരായവും രോഗമുള്ളവരും തമ്മിലുള്ള വിടവ് തുടര്ച്ചയായി വര്ദ്ധിച്ചു കൊണ്ടിരിക്കുന്നു. ഇന്നത്തെ കണക്കുപ്രകാരം, ചികിത്സയിലുള്ളവരേക്കാള് 62,808 എണ്ണം കൂടുതലാണ് രോഗമുക്തര്.
കോവിഡ് പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി രാജ്യത്തെ ഗവണ്മെന്റ് ലാബുകളുടെ എണ്ണം 723 ആയും സ്വകാര്യ ലാബുകളുടെ എണ്ണം 262 ആയും  വര്ധിപ്പിച്ചു.
സാമ്പിള് പരിശോധനയുടെ എണ്ണവും വര്ധിപ്പിച്ചിട്ടുണ്ട്. കഴിഞ്ഞ 24 മണിക്കൂറിനുള്ളില് 1,43,267 സാമ്പിളുകളാണ് പരിശോധിച്ചത്. രാജ്യത്ത് ഇതുവരെ പരിശോധിച്ചത് 69,50,493 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക്, https://www.mohfw.gov.in അല്ലെങ്കില് @MoHFW_INDIA സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]inഎന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
ഡോ. റാം മനോഹര് ലോഹ്യയുടെ ജന്മവാര്ഷിക ദിനത്തില് പ്രധാനമന്ത്രി ശ്രദ്ധാഞ്ജലി അര്പ്പിച്ചു
ഡോ. രാം മനോഹര് ലോഹ്യയുടെ ജന്മവാര്ഷിക ദിനത്തില് പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അര്പ്പിച്ചു.
'മഹാനായ സ്വാതന്ത്ര്യസമര സേനാനിയും സോഷ്യലിസ്റ്റ് ചിന്തകനുമായ ഡോ. റാം മനോഹര് ലോഹ്യ ജിയുടെ ജന്മവാര്ഷിക ദിനത്തില് ആദരാജ്ഞലി അര്പ്പിക്കുന്നു.
മൂര്ച്ചയുള്ളതും പുരോഗമനപരവുമായ ആശയങ്ങള് വഴി രാജ്യത്തിന് ഒരു പുതിയ ദിശാബോധം നല്കാന് അദ്ദേഹം പ്രവര്ത്തിച്ചിരുന്നു. രാജ്യത്തിന് അദ്ദേഹം നല്കിയ സംഭാവന തുടര്ന്നും നമുക്ക് പ്രചോദനമാകട്ടെ' പ്രധാനമന്ത്രി ട്വിറ്ററില് കുറിച്ചു.
പ്രധാനമന്ത്രിയുടെ ഓഫീസ്
രാസവളങ്ങളിൽ സ്വാശ്രയത്വം കൈവരിക്കുന്നതിൽ മറ്റൊരു വലിയ നേട്ടം
നാനോ യൂറിയയ്ക്ക് ശേഷം നാനോ ഡി എ പി അംഗീകരിച്ചു
കർഷകർരുടെ ജീവിതം സുഗമമാക്കുന്നതിനുള്ള ഒരു പ്രധാന ചുവടുവയ്പ്പായി പ്രധാനമന്ത്രി വിശേഷിപ്പിച്ചു
നാനോ യൂറിയയ്ക്ക് ശേഷം, നാനോ ഡി എ പിക്കും കേന്ദ്ര ഗവണ്മെന്റ് ഇപ്പോൾ അംഗീകാരം നൽകി. ഈ തീരുമാനം നമ്മുടെ കർഷക സഹോദരീസഹോദരന്മാരുടെ ജീവിതം സുഗമമാക്കുന്നതിനുള്ള ഒരു പ്രധാന ചുവടുവയ്പ്പാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കേന്ദ്ര രാസവസ്തു- രാസവളം മന്ത്രി ഡോ. മൻസൂഖ് മണ്ഡവ്യയുടെ ട്വഡറിന് മറുപടിയായി , പ്രധാനമന്ത്രി ട്വീറ്റ് ചെയ്തു;
നമ്മുടെ കർഷക സഹോദരീസഹോദരന്മാരുടെ ജീവിതം സുഗമമാക്കുന്നതിനുള്ള ഒരു സുപ്രധാന ചുവടുവയ്പ്പ്."
हमारे किसान भाई-बहनों का जीवन और आसान बनाने की दिशा में एक अहम कदम। https://t.co/HlnpqIqkAb
— Narendra Modi  March 5, 2023
ശാസ്ത്ര സാങ്കേതിക മന്ത്രാലയം
നോവല് കൊറോണ വൈറസിനൊപ്പം ജീവിക്കാന് അഞ്ചു മാര്ഗങ്ങള്
ന്യൂഡൽഹി, ജൂൺ 02, 2020
70 ദിവസത്തെ ലോക്ക്ഡൗണിനുശേഷം, അണ്ലോക്ക് 1.0 പ്രാവര്ത്തികമാക്കാന് തുടങ്ങിയിരിക്കുന്നു. 2020 ജൂണ് 1 മുതല് ഔദ്യോഗികമായി ലോക്ക്ഡൗണ് അഞ്ചാംഘട്ടം നിലവില് വന്നതോടെ, സാമ്പത്തികരംഗവും, ജീവിതവും സാധാരണ നിലയിലേയ്ക്ക് ഘട്ടമായും, നിയന്ത്രിത രീതിയിലും തിരികെയെത്തിക്കൊണ്ടിരിക്കുകയാണ്. 'വൈറസിനോടൊപ്പം ജീവിക്കുന്നതിനായി’, അഞ്ച് മാര്ഗങ്ങള് ഉള്ളതായി ഇന്ത്യ സയന്സ് വയര് നോട് സംസാരിക്കവേ കേന്ദ്ര സര്ക്കാരിന്റെ മുഖ്യ ശാസ്ത്ര ഉപദേഷ്ടാവായ പ്രൊഫ. കെ. വിജയ് രാഘവന് പറഞ്ഞു. മരുന്നുകളുടെയും, വാക്സിന്റെയും ഗവേഷണ പ്രവര്ത്തനങ്ങള് നടന്നുകൊണ്ടിരിക്കുകയാണെങ്കിലും, ക്ലിനിക്കല് ട്രയലിനുശേഷം അത് വ്യാപകമായ രീതിയില് ലഭ്യമാകുന്നതിന് സമയമെടുക്കുമെന്ന് അദ്ദേഹം പറഞ്ഞു.
പ്രൊഫ. വിജയരാഘവന് നിര്ദേശിച്ച അഞ്ച് മാര്ഗങ്ങള്:
1. വീടിനു പുറത്തിറങ്ങുമ്പോള് മാസ്ക് ധരിക്കുക
ഒരു വ്യക്തി സംസാരിക്കുമ്പോള് 1000 ത്തോളം സൂക്ഷ്മ ഉമിനീര് കണികകള് പുറന്തള്ളപ്പെടുന്നതായി അടുത്തിടെയുള്ള പഠനങ്ങള് വ്യക്തമാക്കുന്നു. ആ വ്യക്തി നോവല് കൊറോണ വൈറസ് ബാധിതനാണെങ്കില്, ഓരോ ഉമിനീര് കണികയും ആയിരക്കണക്കിന് അണുക്കളുടെ വാഹകരായിരിക്കും. വൈറസ് ബാധിതരായ പലരിലും രോഗ ലക്ഷണങ്ങള് പ്രകടമാകുന്നില്ല. അതിനാല്, രോഗബാധിതരാണെന്ന് അവര് തിരിച്ചറിയുന്നുമില്ല. മുഖാവരണം അഥവാ മാസ്ക് ധരിക്കുന്നത് നമ്മളെ മാത്രമല്ല, നാം രോഗബാധിതരാണെങ്കില് മറ്റുള്ളവരെ സംരക്ഷിക്കാനും സഹായിക്കുന്നു.
2. കൈകളുടെ ശുചിത്വം ഉറപ്പുവരുത്തുക
രോഗബാധിതനായ വ്യക്തിയുമായി നേരിട്ട് സമ്പര്ക്കത്തില് വരുമ്പോഴാണ് കോവിഡ് 19 വ്യാപനം ഉണ്ടാകുന്നത്. അതു കൂടാതെ, വൈറസ് ബാധിതനായ വ്യക്തി, സ്പര്ശിച്ചതോ, സമ്പര്ക്കത്തില് വന്നതോ ആയ വസ്തുക്കള്, പ്രതലം, എന്നിവ മറ്റൊരാള് സ്പര്ശിച്ചാലും വൈറസ് വ്യാപനം ഉണ്ടാകാം. എപ്പോഴും മുഖത്ത് തൊടാനുള്ള ഒരു പ്രവണതയാണ് നമ്മുടേത്. എന്നാല് നമ്മുടെ കൈകള്, സോപ്പ് ഉപയോഗിച്ച് കുറഞ്ഞത് 30 സെക്കന്റിലും വൃത്തിയായി കഴുകിയാല്, വൈറസ് ഉണ്ടെങ്കില് അത് നശിച്ചു പോകും.
3. സാമൂഹ്യ അകലം പാലിക്കല്
രോഗിയുമായി നേരിട്ട് സമ്പര്ക്കത്തില് വരുമ്പോഴോ, രോഗബാധിതതനില് നിന്നുള്ള ഉമിനീര് കണികകള് ശ്വസനപഥത്തിലൂടെയോ മറ്റോ പ്രവേശിക്കുമ്പോഴോ ആണ് മറ്റൊരാള്ക്ക് രോഗം പകരുന്നത്. സാധാരണഗതിയില് രോഗബാധിതനായ വ്യക്തിയില് നിന്ന് ഒരു മീറ്റര് വരെ അകലത്തില് കണികകള് സഞ്ചരിക്കാം. പൊതുസ്ഥലത്ത് വ്യക്തികള് തമ്മില് കുറഞ്ഞത് ഒരു മീറ്റര് അകലമെങ്കിലും പാലിക്കുന്നത് വളരെ പ്രയോജനപ്രദമായിരിക്കും.
4. പരിശോധനയും ട്രാക്കിങ്ങും
ഒരാള് കോവിഡ് 19 പോസിറ്റീവായാല്, അദ്ദേഹവുമായി നേരിട്ട് സമ്പര്ക്കത്തില് വന്നവരെ കണ്ടെത്തുകയാണ് വേണ്ടത്. വൈറസ് ബാധിതരെ കണ്ടെത്താനായാല്, ഒരു പരിധിവരെ വൈറസ് വ്യാപനം നിയന്ത്രിക്കാനാവും.
5. ഐസൊലേഷന്
കൊറോണ പോസിറ്റീവായി സ്ഥിരീകരിക്കപ്പെട്ട വ്യക്തിയെ നിര്ബന്ധമായും മാറ്റിത്താമസിപ്പിക്കേണ്ടതാണ്.
ജനസാന്ദ്രത ഏറിയ പ്രദേശത്ത് താമസിക്കുന്നവര് സ്വീകരിക്കേണ്ട ശുചിത്വ മാര്ഗനിര്ദേശങ്ങളെപ്പറ്റിയും വീട്ടില് നിര്മിക്കാവുന്ന മുഖ സുരക്ഷാ കവചങ്ങളെപ്പറ്റിയുമുള്ള വിശദാംശങ്ങള് http://psa.gov.in/ എന്ന വെബ്സൈറ്റി്ല് നിന്നും സൗജന്യമായി ഡൗണ് ലോഡ് ചെയ്യാവുന്നതാണ്.
(Visitor Counter : 245
മന്ത്രിസഭ
വിനോദ സഞ്ചാര മേഖലയില് സഹകരണം ശക്തിപ്പെടുത്തുന്നതിന് ഇന്ത്യയും കൊറിയയും തമ്മില് ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
വിനോദ സഞ്ചാര മേഖലയില് സഹകരണം ശക്തിപ്പെടുത്തുന്നതിന് ഇന്ത്യയും കൊറിയയും തമ്മില് ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ധാരണാപത്രത്തിന്റെ പ്രധാന ലക്ഷ്യങ്ങള് താഴെപ്പറയുന്നു:
 ടൂറിസം മേഖലയിലെ ഉഭയകക്ഷി സഹകരണം വ്യാപിപ്പിക്കല്.
2) ടൂറിസം മേഖലയുമായി ബന്ധപ്പെട്ട വിവരങ്ങളും ഡാറ്റയും കൈമാറുന്നത് വര്ദ്ധിപ്പിക്കല്.
3) ഹോട്ടലുകള്, ടൂര് ഓപറേറ്റര്മാര് എന്നിവരടക്കം ടൂറിസം മേഖലയിലെ ഗുണഭോക്താക്കള് തമ്മിലുള്ള സഹകരണം വര്ദ്ധിപ്പിക്കല്.
4) മാനവ വിഭവശേഷി വികസനത്തിനായി വിനിമയ പരിപാടികള് സംഘടിപ്പിക്കുന്നതിന് സഹകരണം വര്ദ്ധിപ്പിക്കല്.
5) ടൂറിസം, ഹോസ്പിറ്റാലിറ്റി മേഖലകളില് നിക്ഷേപം പ്രോത്സാഹിപ്പിക്കല്.
6) ഇരു രാജ്യങ്ങളിലേക്കുമുള്ള വിനോദ സഞ്ചാരം പ്രോത്സാഹിപ്പിക്കാനായി ടൂര് ഓപറേറ്റര്മാര്, മാധ്യമങ്ങള്, അഭിപ്രായ രൂപീകരണത്തില് മുഖ്യ പങ്കു വഹിക്കുന്നവര് എന്നിവരുടെ വിനിമയ പരിപാടികള് സംഘടിപ്പിക്കല്.
7) മാര്ക്കറ്റിംഗ് ഡെസ്റ്റിനേഷന് ഡവലപ്മെന്റ്, പ്രമോഷന്, എന്നീ മേഖലകളിലെ പരിചയസമ്പത്ത് കൈമാറല്.
8) ഇരു രാജ്യങ്ങളിലെയും ടൂറിസം മേളകള്, പ്രദര്ശനങ്ങള് എന്നിവയിലെ പങ്കാളിത്തം പ്രോത്സാഹിപ്പിക്കല്
8) സുരക്ഷിതവും ബഹുമാനമര്ഹിക്കുന്നതും സുസ്ഥിരവുമായ വിനോദ സഞ്ചാരം പ്രോത്സാഹിപ്പിക്കല്.
പ്രധാനമന്ത്രിയുടെ ഓഫീസ്
ആഗ്രാ ബസ് അപകടത്തിലെ ജീവഹാനിയില് പ്രധാനമന്ത്രി അനുശോചിച്ചു
ഉത്തര്പ്രദേശിലെ ആഗ്രയില് ബസ് അപകടത്തെ തുടര്ന്നുണ്ടായ ജീവഹാനിയില് പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി.
('ഉത്തര്പ്രദേശിലെ ആഗ്രയിലുണ്ടായ ബസ് അപകടത്തില് വേദനിക്കുന്നു. തങ്ങളുടെ പ്രിയപ്പെട്ടവര് നഷ്ടമായ കുടുംബങ്ങളെ അനുശോചനം അറിയിക്കുന്നു. പരിക്കേറ്റവര് എത്രയും വേഗം സുഖം പ്രാപിക്കട്ടെയെന്ന് ഞാന് പ്രാര്ത്ഥിക്കുന്നു. അപകടത്തിന് ഇരയായവര്ക്ക് സംസ്ഥാന ഗവണ്മെന്റും പ്രാദേശിക ഭരണകൂടവും സാധ്യമായ എല്ലാ സഹായവും നല്കി വരുന്നു', പ്രധാനമന്ത്രി പറഞ്ഞു.
NDMRD– 398